Što je CDB?

Što je CBD? Kako on djeluje? Je li siguran? Može li pomoći vama? I zašto je postao toliko popularan? Donosimo vam odgovore na najčešća pitanja o CBD-u

CBD ili kanabidiol jedan je od oko 200-tinjak kanabinoida otkrivenih u biljci Cannabis Sativa. On nije psihoaktivan, za razliku od THC-a, a krase ga brojna ljekovita djelovanja: antikancerogena, antiproliferativna, antiemetička, protuupalna, antibakterijska, antidijabetička, antidijaroična, analgetska, imunosupresivna, antiishemijska, antispazmodička, vazoreleksantna, kardioprotektivna, neuroprotektivna, antiepileptička, antipsihotička, anksiolitička, djeluje kao antipsorijatik, stimulator kostiju i jači je antioksidant od askorbata (oblik vitamina C) i tokoferola (različiti derivati vitamina E)…

CBD se dobiva ekstrakcijom iz sušene biljne tvari, cvjetova Cannabis Sative. Proces sušenja za izradu naših ulja provodi se cryo dry metodom, zbog toga su naša ulja iznimne kvalitete. Cryo dry metodom biljna masa se odmah poslije branja isušuje na vrlo niskim temperaturama. Proces je siguran i brz i omogućava maksimalno očuvanje svih vrijednih sastojaka. Kasnijom ekstrakcijom dobivamo smolu bogatu CBD-om, ali i drugim kanabinoidima, terpenima i flavonoidima, koja se potom miješa s baznim uljem. I tako dobivamo CBD ulje punog spektra.

Kako djeluje CBD?

Pojednostavljeno rečeno, CBD djeluje preko našeg endokanabinoidnog sustava tako što „zamjenjuje“ naše endogene kanabinoide vežući se umjesto njih za kanabinoidne receptore.

Dakle, naši kanabinoidni receptori CB1 i CB2 - koji se nalaze svuda u tijelu, od imunološkog sustava, preko tkiva do organa – stimuliraju se CBD-om, čime se pokreće njihov mehanizam djelovanja protiv upala i oksidativnog stresa. Naime, uslijed dugotrajnih upala u našem tijelu nastaje cijeli niz ozbiljnih bolesti.

Budući da je naš endokanabinoidni sustav povezan s ostalim sustavima u tijelu (naš metabolički, nervni, imunosni, mišićno-koštani, sustav organa, endokrini) kroz manipulaciju endokanabinoidnog sustava moguće je pokrenuti terapijski učinak kod različitih oboljenja.

Da li je CBD siguran?

Cannabis Sativa se u liječenju koristi već tisućama godina, zapisana je u najdrevnijim povijesnim knjigama iz kojih je nastala današnja medicina te se smatra izrazito sigurnom za korištenje.

CBD ima minimalne nuspojave i smatra se neškodljivim za uzimanje. Istraživanjima je dokazano da je sasvim sigurna doza od 1500 mg CBD-a dnevno. Ako uzmemo u obzir da se izrazito teška oboljenja, poput primjerice Parkinsonove bolesti, tretiraju sa svega nekoliko stotina mg dnevno, a karcinom do 1000 mg, ovu sigurnu dozu teško je prekoračiti.

Ipak, kao i svaka biljna tvar, može izazvati alergijsku reakciju kod nekih ljudi. Također, može imati interakciju s nekim od lijekova koje uzimate, kao što to može imati i gospina trava, kadulja ili grejpfrut, određeni vitamini ili hrana. Sve vam to piše u opisu lijeka. Stoga pogledajte djelatnu tvar i provjerite prije uzimanja detaljnu listu lijekova.

Može li CBD pomoći vama?

Teško je dati odgovor na ovo pitanje, stoga vam dajemo tablicu s abecednim pregledom oboljenja:

* ADHD
* Alergije
* Alzheimer
* Anksioznost
* Apetit i probava
* Artritis
* Astma
* Ateroskleroza
* Autizam
* Bakterijske upale
* Bipolarni poremećaj
* Bolesti jetre
* Bolesti pluća
* Bolovi
* Crohnova bolest
* Crijeva – upalne bolesti
* Demencija
* Depresija
* Dijabetes tip I – posljedična oboljenja
* Dijabetes tip II
* Endometrioza
* Epilepsija
* Glavobolja
* Hashimoto
* Hormonalni poremećaji
* Imunitet
* Kardiovaskularne bolesti
* KOPB
* Kronična bol
* Kronova bolest
* Lajmska bolest
* Lupus
* Migrena
* Mijelomi
* Mučnina
* Multipla skleroza
* Nesanica - poremećaji spavanja
* Neuropatski bolovi
* Ovisnosti
* Parkinson
* PMS
* Policistični jajnici
* Posttraumatski stresni poremećaji – PTSP
* Prostata – upalne bolesti prostate
* Reuma
* Reumatoidni artritis
* Šizofrenija
* Štitnjača – poremećaji rada, zloćudne i dobroćudne lezije
* Trauma tkiva – pospješuje oporavak
* Upale općenito

Zašto je CBD odjednom tako popularan?

CBD je postao jako popularan unatrag zadnjih 7-8 godina zato što su se promijenile zakonske regulative koje su branile njegovu proizvodnju. Inače, sve do 1937. Cannabis se redovito propisivao za liječenje. Tada još nisu znali za endokanabinoidni sustav niti za CBD, ali su znali da ova biljka ima iznimnu ljekovitost.

Danas, zahvaljujući sve većem broju studija, sve je jasniji princip djelovanja i doziranja, njegova se ljekovitost potvrđuje iz dana u dan. Sve više ljudi, koji za svoja oboljenja ne pronalaze adekvatnu pomoć konvencionalne medicine, okreće se prirodnom liječenju uz pomoć CBD-a.

Velika većina njih bilježi pozitivna iskustva i to relativno kratkom vremenu - mjesec i pol, tri mjeseca. Kao i kod svake prirodne terapije, preporuka stoji da se terapija provodi minimalno 3 mjeseca, za teža oboljenja 6 mjeseci, no ima ljudi koji su ga koristili i godinu dana u kontinuitetu.

Reference:

[*https://www.ncbi.nlm.nih.gov/pmc/articles/PMC2219532/*](https://www.ncbi.nlm.nih.gov/pmc/articles/PMC2219532/)

[*https://www.ncbi.nlm.nih.gov/pmc/articles/PMC7175188/*](https://www.ncbi.nlm.nih.gov/pmc/articles/PMC7175188/)

[*https://www.ncbi.nlm.nih.gov/pmc/articles/PMC6429381/*](https://www.ncbi.nlm.nih.gov/pmc/articles/PMC6429381/)

[*https://www.ncbi.nlm.nih.gov/pmc/articles/PMC3165946/#b157*](https://www.ncbi.nlm.nih.gov/pmc/articles/PMC3165946/#b157)

D. A. Kendall, G.A. Yudowski; Cannabinoid receptor sin the central nervus system: Their signaling and roles in disease; 2016.; 10:294.

*Magdalena Borowska i suradnici; The effects of cannabinoids on the endocrine system, 2018.*

*Caeirol,FerroJM,SantosCO,FigueiraMl.Depressioninacutestroke.J.Psychia- try Neurosci 2006; 31(6): 377-83.*

Foto: Unsplash / Crystalweed cannabis

Što je CBD